CELEX: 32015D2278
Language: da
Date: 2015-12-04 00:00:00
Title: Kommissionens gennemførelsesafgørelse (EU) 2015/2278 af 4. december 2015 om ændring af bilag I og II til beslutning 2004/558/EF for så vidt angår status som værende fri for infektiøs bovin rhinotracheitis for delstaterne Bremen, Hessen og Niedersachsen i Tyskland (meddelt under nummer C(2015) 8462) (EØS-relevant tekst)

8.12.2015   
            
            
               DA
            
            
               Den Europæiske Unions Tidende
            
            
               L 322/55
            
         KOMMISSIONENS GENNEMFØRELSESAFGØRELSE (EU) 2015/2278
   af 4. december 2015
   om ændring af bilag I og II til beslutning 2004/558/EF for så vidt angår status som værende fri for infektiøs bovin rhinotracheitis for delstaterne Bremen, Hessen og Niedersachsen i Tyskland
   
      
         (meddelt under nummer C(2015) 8462)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig artikel 9, stk. 2, og artikel 10, stk. 2, og
   ud fra følgende betragtninger:
   
               (1)
            
            
               Ved direktiv 64/432/EØF fastsættes der bestemmelser om handel med kvæg i Unionen, herunder kravet om, at kvæg, der er omfattet af denne lov, under transporten skal være ledsaget af et sundhedscertifikat i overensstemmelse med model 1 i bilag F til nævnte forordning (»model 1«). I henhold til direktivets artikel 9 kan en medlemsstat, der har et obligatorisk nationalt program til bekæmpelse af infektiøs bovin rhinotracheitis, forelægge Kommissionen dette program til godkendelse. Artikel 9 i direktiv 64/432/EØF indeholder desuden nærmere regler om supplerende garantier, som kan kræves i samhandelen inden for Unionen.
            
         
               (2)
            
            
               I henhold til artikel 10 i direktiv 64/432/EØF skal en medlemsstat, der mener, at dens område er helt eller delvis frit for infektiøs bovin rhinotracheitis, forelægge Kommissionen behørigt bevismateriale herfor. Samme artikel indeholder desuden nærmere regler om supplerende garantier, som kan kræves i samhandel inden for Unionen.
            
         
               (3)
            
            
               Ved Kommissionens beslutning 2004/558/EF (2) godkendes programmerne til bekæmpelse og udryddelse af bovin rhinotracheitis type 1 (BHV1), som de medlemsstater, der er opført i bilag I til nævnte beslutning, har forelagt vedrørende de regioner, der er opført i nævnte bilag, og for hvilke der gælder supplerende garantier, jf. artikel 9 i direktiv 64/432/EØF. Endvidere indeholder bilag II til beslutning 2004/558/EF en liste over de af medlemsstaternes regioner, der betragtes som værende frie for BHV1, og for hvilke der gælder supplerende garantier, jf. artikel 10 i direktiv 64/432/EØF. Artikel 2 og 3 i beslutning 2004/558/EF præciserer også, hvilke oplysninger der skal indsættes i model 1, for så vidt angår henvisningerne til nævnte beslutning.
            
         
               (4)
            
            
               Ved Kommissionens gennemførelsesafgørelse 2014/798/EU (3) ændredes direktiv 64/432/EØF, herunder model 1. Som følge heraf er det nødvendigt at ændre henvisningerne til model 1 i artikel 2 og 3 i beslutning 2004/558/EF.
            
         
               (5)
            
            
               Delstaterne Bremen, Hamburg, Hessen, Niedersachsen, Nordrhein-Westfalen, Rheinland-Pfalz, Saarland og Schleswig-Holstein i Tyskland er i øjeblikket opført i bilag I til beslutning 2004/558/EF.
            
         
               (6)
            
            
               Tyskland har forelagt bevismateriale for Kommissionen vedrørende delstaterne Bremen, Hessen og Niedersachsen, for at disse kan betragtes som værende fri for BHV1, og for at de supplerende garantier skal være gældende for disse, jf. artikel 10 i direktiv 64/432/EØF.
            
         
               (7)
            
            
               På grundlag af vurderingen af det bevismateriale, der er forelagt af Tyskland, bør delstaterne Bremen, Hessen og Niedersachsen ikke længere være opført i bilag I til beslutning 2004/558/EF, og disse bør i stedet opføres i bilag II til nævnte beslutning, og anvendelsen af de supplerende garantier, der er fastlagt i artikel 10 i direktiv 64/432/EØF, bør udvides til at omfatte dem. Bilag I og II til beslutning 2004/558/EF bør derfor ændres.
            
         
               (8)
            
            
               Beslutning 2004/558/EF bør derfor ændres.
            
         
               (9)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   I beslutning 2004/558/EF foretages følgende ændringer:
   
               1)
            
            
               Artikel 2, stk. 4, affattes således:
               »4.   I afsnit C, punkt II.3.3, i det sundhedscertifikat, der er vist som model 1 i bilag F til direktiv 64/432/EØF, og som ledsager kvæg som omhandlet i stk. 1 i denne artikel, skal den relevante artikel, det relevante stykke og det relevante litra i denne beslutning angives i de pågældende felter, der skal udfyldes i dette punkt.«
            
         
               2)
            
            
               Artikel 3, stk. 3, affattes således:
               »3.   I afsnit C, punkt II.3.3, i det sundhedscertifikat, der er vist som model 1 i bilag F til direktiv 64/432/EØF, og som ledsager kvæg som omhandlet i stk. 1 i denne artikel, skal den relevante artikel, det relevante stykke og det relevante litra i denne beslutning angives i de pågældende felter, der skal udfyldes i dette punkt.«
            
         
               3)
            
            
               Bilag I og II erstattes af teksten i bilaget til nærværende afgørelse.
            
         Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 4. december 2015.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT 121 af 29.7.1964, s. 1977.
   
      (2)  Kommissionens beslutning 2004/558/EF af 15. juli 2004 om gennemførelse af Rådets direktiv 64/432/EØF for så vidt angår supplerende garantier med hensyn til IBR i forbindelse med handel inden for Fællesskabet med kvæg og godkendelse af de udryddelsesprogrammer, som visse medlemsstater har forelagt (EUT L 249 af 23.7.2004, s. 20).
   
      (3)  Kommissionens gennemførelsesafgørelse 2014/798/EU af 13. november 2014 om ændring af bilag F til Rådets direktiv 64/432/EØF for så vidt angår formatet for standardsundhedscertifikaterne for samhandel inden for Unionen med kvæg og svin og de yderligere sundhedskrav vedrørende trikiner i forbindelse med handel inden for Unionen med tamsvin (EUT L 330 af 15.11.2014, s. 50).
   
      BILAG
      »
            BILAG I
            
                        Medlemsstater
                     
                     
                        Medlemsstatsregioner, for hvilke der gælder supplerende garantier med hensyn til infektiøs bovin rhinotracheitis, jf. artikel 9 i direktiv 64/432/EØF
                     
                  
                        Belgien
                     
                     
                        Alle regioner
                     
                  
                        Tjekkiet
                     
                     
                        Alle regioner
                     
                  
                        Tyskland
                     
                     
                        Følgende delstater:
                        
                                     
                                 
                                 
                                    Hamburg
                                 
                              
                                     
                                 
                                 
                                    Nordrhein-Westfalen
                                 
                              
                                     
                                 
                                 
                                    Rheinland-Pfalz
                                 
                              
                                     
                                 
                                 
                                    Saarland
                                 
                              
                                     
                                 
                                 
                                    Schleswig-Holstein
                                 
                              
                  
                        Italien
                     
                     
                        Regionen Friuli-Venezia Giulia
                        Den selvstyrende provins Trento
                     
                  
         
            BILAG II
            
                        Medlemsstater
                     
                     
                        Medlemsstatsregioner, for hvilke der gælder supplerende garantier med hensyn til infektiøs bovin rhinotracheitis, jf. artikel 10 i direktiv 64/432/EØF
                     
                  
                        Danmark
                     
                     
                        Alle regioner
                     
                  
                        Tyskland
                     
                     
                        Følgende delstater:
                        
                                     
                                 
                                 
                                    Baden-Württemberg
                                 
                              
                                     
                                 
                                 
                                    Bayern
                                 
                              
                                     
                                 
                                 
                                    Berlin
                                 
                              
                                     
                                 
                                 
                                    Brandenburg
                                 
                              
                                     
                                 
                                 
                                    Bremen
                                 
                              
                                     
                                 
                                 
                                    Hessen
                                 
                              
                                     
                                 
                                 
                                    Niedersachsen
                                 
                              
                                     
                                 
                                 
                                    Mecklenburg-Vorpommern
                                 
                              
                                     
                                 
                                 
                                    Sachsen
                                 
                              
                                     
                                 
                                 
                                    Sachsen-Anhalt
                                 
                              
                                     
                                 
                                 
                                    Thüringen
                                 
                              
                  
                        Italien
                     
                     
                        Regionen Valle d'Aosta
                        Den selvstyrende provins Bolzano
                     
                  
                        Østrig
                     
                     
                        Alle regioner
                     
                  
                        Frankrig
                     
                     
                        Alle regioner
                     
                  
                        Sverige
                     
                     
                        Alle regioner
                     
                  «